CELEX: 61987CJ0245
Language: el
Date: 1989-02-28 00:00:00
Title: Απόφαση του Δικαστηρίου (πρώτο τμήμα) της 28ης Φεβρουαρίου 1989. # Blaupunkt-Werke GmbH κατά Oberfinanzdirektion Berlin. # Αίτηση για την έκδοση προδικαστικής αποφάσεως: Bundesfinanzhof - Γερμανία. # Κοινό δασμολόγιο - Συνδιασμένη μηχανή λήψεως-εγγραφής βίντεο. # Υπόθεση 245/87.

Avis juridique important

|

61987J0245

ΑΠΟΦΑΣΗ ΤΟΥ ΔΙΚΑΣΤΗΡΙΟΥ (ΠΡΩΤΟ ΤΜΗΜΑ) ΤΗΣ 28ΗΣ ΦΕΒΡΟΥΑΡΙΟΥ 1989.  -  BLAUPUNKT-WERKE GMBH ΚΑΤΑ OBERFINANZDIREKTION ΤΟΥ ΒΕΡΟΛΙΝΟΥ.  -  ΑΙΤΗΣΗ ΓΙΑ ΤΗΝ ΕΚΔΟΣΗ ΠΡΟΔΙΚΑΣΤΙΚΗΣ ΑΠΟΦΑΣΕΩΣ ΤΟΥ BUNDESFINANZHOF.  -  ΚΟΙΝΟ ΔΑΣΜΟΛΟΓΙΟ - ΣΥΝΔΥΑΣΜΕΝΗ ΣΥΣΚΕΥΗ ΠΟΥ ΑΠΟΤΕΛΕΙΤΑΙ ΑΠΟ ΜΗΧΑΝΗ ΛΗΨΕΩΣ ΚΑΙ ΜΑΓΝΗΤΟΣΚΟΠΙΟ.  -  ΥΠΟΘΕΣΗ 245/87.  

Συλλογή της Νομολογίας του Δικαστηρίου 1989 σελίδα 00573 Pub.RJ σελίδα Pub somm

ΠερίληψηΔιάδικοιΔιατακτικό
Λέξεις κλειδιά

++++Κοινό δασμολόγιο - Δασμολογικές κλάσεις - Συνδυασμένη τηλεοπτική μηχανή λήψεως-εγγραφής βίντεο η οποία χρειάζεται ένα εξάρτημα για να μπορεί να εγγράφει τηλεοπτικές εκπομπές - Κατάταξη στη διάκριση 92.11 Β - Προϋποθέσεις  

Περίληψη

Κατά τις επεξηματικές σημειώσεις της ονοματολογίας του κοινού δασμολογίου, που συνιστούν σημαντικό στοιχείο ερμηνείας του εν λόγω δασμολογίου (βλέπε αποφάσεις, της 8ης Μαΐου 1974, Osram, 183/73, 2 Rec. 1974, σ. 477, και της 26ης Φεβρουαρίου 1980, Hako-Schuh, 54/79, Rec. 1980, σ. 311), στη δασμολογική διάκριση 92.11 Β "συσκευές εγγραφής ή αναπαραγωγής των εικόνων και του ήχου στην τηλεόραση" υπάγονται οι συνδυασμένες συσκευές που περιλαμβάνουν υπό το αυτό κυτίο τηλεοπτική μηχανή λήψεως και συσκευή εγγραφής βίντεο. Η διάκριση αυτή πρέπει να ερμηνευθεί υπό την έννοια ότι περιλαμβάνει επίσης αυτές τις συσκευές που δεν μπορούν να εγγράφουν τηλεοπτικές εκπομπές παρά μόνο μέσω εξαρτήματος το οποίο πρέπει να αγοραστεί χωριστά, εφόσον το εξάρτημα αυτό παίζει δευτερεύοντα απλώς ρόλο στην εγγραφή των τηλεοπτικών εκπομπών, η δε τιμή του είναι αμελητέα σε σχέση με την τιμή της συνδυασμένης συσκευής. 

Διάδικοι

Στην υπόθεση 245/87,  που έχει ως αντικείμενο αίτηση του Bundesfinanzhof προς το Δικαστήριο, κατ' εφαρμογή του άρθρου 177 της Συνθήκης ΕΟΚ, με την οποία ζητείται, στο πλαίσιο της διαφοράς που εκκρεμεί ενώπιον του αιτούντος δικαστηρίου μεταξύ  Blaupunkt-Werke GmbH, με έδρα το Hildesheim,  και  Oberfinanzdirektion Berlin, στο Βερολίνο,  η έκδοση προδικαστικής αποφάσεως ως προς την ερμηνεία των διακρίσεων 85.15 Α ΙV και 92.11 Β του κοινού δασμολογίου (ΕΕ L 345 της 8.12.1986, σ. 1),  ΤΟ ΔΙΚΑΣΤΗΡΙΟ (πρώτο τμήμα)  συγκείμενο από τους R. Joliet, πρόεδρο τμήματος, Sir Gordon Slynn και J. C. Rodriguez Iglesias, δικαστές,  (το σκεπτικό παραλείπεται)  κρίνοντας επί των ερωτημάτων που του υπέβαλε, με Διάταξη της 7ης Ιουλίου 1987, το Bundesfinanzhof, αποφαίνεται:  

Διατακτικό

Η διάκριση 92.11 Β του κοινού δασμολογίου πρέπει να ερμηνευτεί υπό την έννοια ότι περιλαμβάνει τις συνδυασμένες συσκευές που αποτελούνται από τηλεοπτική μηχανή λήψεως και συσκευή εγγραφής βίντεο αλλά δεν μπορούν να εγγράφουν τηλεοπτικές εκπομπές παρά μόνο μέσω εξαρτήματος το οποίο πρέπει να αγοραστεί χωριστά, εφόσον το εξάρτημα αυτό παίζει δευτερεύοντα απλώς ρόλο στην εγγραφή τηλεοπτικών εκπομπών η δε τιμή του είναι αμελητέα σε σχέση με την τιμή της συνδυασμένης συσκευής.